Odense Adresse-Contoirs Efterretninger, 1847-01-06
5. En Skrivelse til det Kongelige Danske Cancellie fra Bierrebye Sogneforstanderskab, hvori Amtsraadets Resolution af 29de October f. A. betræffende Brugen af Sognets Gruusgrave til de offentlige Biveie, paaankes. Førend Erklæring herover afgives fandtes fornødent at indhente nærmere Oplysninger fra vedkommende Klager og Sogneforstanderskab. 6. Et Andragende fra nogle Beboere i Østerskjerninge Sogn om at Aabroen imellem dette og Ollerup Sogn maatte ombygges og vedligeholdes for Amtsrepartitionsfondets Regning, hvorover er indhentet Erklæringer, saavel fra Birkedommeren som fra Sogneforstanderskaberne for bemeldte Sogne. Amtsraadet fandt i Henhold til den under 3die August 1843 afgivne Resolution, og øvrige oplyste Omstændigheder, ikke at kunne bevilge Andragendet. 7. En Besværing fra Møller Brandt i Dahls Mølle over formeentlig urigtigen at være paalignet 3 Mk. 6 s. i Extrabidrag eller efter Formue og Leilighed til Skolevæsenet, foruden hvad han bidrager af Hartkorn, hvorover Sogneforstanderskabets Erklæring tilligemed den paaklagede Ligning er indhentet. Da flere af Sognebeboerne findes ansatte til Bidrag, foruden af Hartkornet tillige af Formue og Leilighed, og det Brandt paalagte Extrabidrag ikke findes upassende, paa Grund af Møllernes forøgede Jndtægter ved de høiere Kornpriser, saa fandt Amtsraadet ingen Anledning til Forandring i Ligningen. 8. En Skrivelse fra Lyse Sogneforstanderskab, hvori indberettes, at Sogneforstander Hans Pedersen ved Døden er afgaaet og at 4 Sogneforstandere for Fremtiden ansees tilstrækkelige. Amtsraadet approberede, at Sogneforstandernes Antal for Fremtiden indskrænkes til 4 og at nyt Valg saaledes bortfalder. 9. Et Andragende fra Ørbek Sogneforstanderskab om at 15 Rbd. som Sognet er paalagt at refundere Kjærum Fattigvæsen for interimistisk Understøttelse til Peder Rasmussen Ørbek, hvis Forsørgelse paaligger Ørbek Sogn som Fødested, uagtet han ikke har opholdt sig i Sognet, maatte erstattes af Amts fattigkassen eller Amtsrepartitionssondet. Da det er oplyst at Fattigbidraget af Ørbek Sogn, naar Natural=Præstationerne ansættes til Penge, i det Hele kuns har udgjort 4 Mk. 6 s. pr. Tønde Hartkorn, der ikke kan være byrdefuldt og er mindre end hvad der ydes af en stor Deel andre Sogne, fandtes ikke tilstrækkelig Grund til at bevilge Andragendet. 10. Et fra Birkedommer Pasbjerg indsendt Andragende fra Landet Sogneforstanderskab om, at en Veibetjent maatte beordres til at regulere Lundby Gade ved dens fornødne Om lægning og til at opsøge tjenligt Gruus, at Bjerreby Sogn med Undtagelse af Vemmenæs By maatte paalægges at deeltage i Arbeidet, og at Gadens tilstødende Beboere maatte paalægges at borttage Plantninger og afgive Jord til Gadens Udvidelse m. m. Amtsraadet vil overdrage Veimesteren at undersøge og gjøre Forslag til Gadens Regulering, og naar Sogneforstanderskabet er villig til at betale en Veibetjent et passende Sallair for Tilsynet under Arbeidets Udførelse, vil man om muligt beordre en Veibetjent til at overtage dette. Forsaavidt det ikke tilstrækkelig kan oplyses, at de tilstødende Jordbrugere have indtaget noget af den i sin Tid udlagte Veibrede, vil der tilkomme den Erstatning for den Jord med videre, der bliver fornødent at afgive til Gadens Udvidelse, efter uvillige Mænds Taxation, i Mangel af mindelig Forening derom. Der findes iøvrigt ingen Grund til at paalægge Bjerreby Sognebeboere at deeltage i Arbeide eller Bekostninger ved Gadens Jstandsættelse eller Udvidelse, fordi de befare denne offentlige Bivei. 11. Et Andragende fra Boelsmand Jens Rasmussen i Espe om Godtgjørelse for 24 Favne Hegn, som af Entrepreneuren for Veiarbeidet ved Espe i Aaret 1845 uden Ordre af Veibestyrelsen, og formeentlig uden Nødvendighed, er borttaget, og som derfor ikke er bleven medtaget under Taxation til Godtgjørelse. En fra forrige Veimester Jngenieurcapitain Recke herover indhentet Erklæring medfølger. Da det er oplyst, ligesom af Klageren foredraget, at Hegnet er borttaget af Entrepreneuren uden Tilladelse eller Ordre fra Veibestyrelsen, fandt Amtsraadet ikke at kunne indvilge nogen Erstatning for det Borttagne, men maatte henvise Jens Rasmussen til at søge sin Regres hos Entrepreneuren. 12. Et Andragende fra Ollerup og Kirkeby Sogneforstanderskab om at Amtsraadet vilde bevirke at der foruden det sædvanlige Qvægmarked i Svendborg den 3 November, oftere maatte holdes Qvægmarked i denne Kjøbstad, nemlig i Fasten, og eet i Mai Maaned. Amtsraadet fandt Anledning til at indstille, at der paa de sædvanlige Fastemarkeder tillige maatte drives Handel med Qvæg og at derom maatte skee den fornødne Tilførsel til Almanakken for næste Aar; hvorimod man ikke fandt det nødvendigt at noget nyt Marked blev bestemt at holdes i Mai. 13. Fæstegaardmand under Holstenshuus Gods Hans Madsen, andrager at en Steenkiste paa Landeveien mellem Faaborg og Svendborg, der ligger for høit til at aflede det skadelige Vand af hans Mark, maatte omsættes og synkes. Dette Andragende blev afgivet til Veicommitteen, for efter nærmere Undersøgelse at fremlægges til Afgjørelse i næste Møde. 14. En Regning paa 25 Rbd. fra Exam. jur. Olivarius, for hans Arbeide ved Protocolføring, Expeditioner og Correspondence Amtsraadssagerne betræffende i Aaret 1846. Denne Regning blev bevilget anviist. 15. Fra endeel af Sogneforstanderskaberne var indkommen Forslag til Synsmænd ifølge Anordningen af 29 Juli f. A., hvilke det blev overdraget Formanden paa Amtsraadets Vegne at forsyne med Approbation. 16. Amtmanden underrettede om at han efter Conference med Veicommitteen havde approberet de ved Licitationen den 5 December 1846 gjorte specielle Bud paa de mindre Landeveies Arbeider for 1847 paa Langeland; men da der paa de i Forretningen under No. 15 til 23 inclusive opraabte Arbeider intet Bud var gjort, og da der ei heller efter Correspondence med Procurator Boesgaard havde været nogen Accordt at træffe underhaanden om disse Arbeider, formeentes det nødvendigt snarest at stille disse til ny Licitation. Amtsraadet, som var enigt heri, anmodede Amtet om at foranstalte det Fornødne. 17. Taxationsforretningen for Tab og Skade ved de mindre Landeveisarbeider i Salling Herred for 1846 blev forsynet med Paategning til Afhjemling. 18. Amtmanden forelagde Amtsraadet til Erklæring tvende Circulairer fra det Kongelige Danske Cancellie, det ene angaaende at det formeentlig burde overdrages Lægerne saavidt muligt at foretage de befalede Liigsyn, og det andet angaaende at Lægerne skulde tiltræde Sogneforstanderskaberne i Sager som angaae Spørgsmaal om Syge og disses Behandling. Amtsraadet fandt det hensigtsmæssigt forinden man herover yttrer sig, at indhente vedkommende Districtslægers Erklæringer. 19. En Besværing fra Skipper Andreas Christiansen og Skibsfører Anders Nielsen af Thurøe over det dem paalignede Bidrag til Skolevæsenet, og at Ligningen ikke udviser hvad der er lignet paa Hartkornet og hvad der er lignet paa Formue og Leilighed. Sogneforstanderskabet har oplyst at der er paalignet Hartkornet 12 Skilling pr. Skjeppe og at det øvrige Bidrag er paalagt efter Formue og Leilighed. Efter de derhos oplyste Omstændigheder kunde man ikke finde det Klagerne paalignede Bidrag upassende, hvorved det altsaa maa have sit Forblivende. Derimod kunde man ikke billige den af Sogneforstanderskabet brugte Fremgangsmaade ikke i Ligningen at oplyse hvormeget der er paalagt efter Hartkornet og hvormeget efter Formue og Leilighed, og man maae derfor paalægge Forstanderskabet for Fremtiden at iagttage, at Ligningen indeholder tvende særskilte Rubrikker der vise, hvormeget Enhver er paalignet af sit Hartkorn og sin Formue. 20. Da Kammerherre Herredsfoged Moltke, Birkedommer Pasbjerg, Birkedommer Tornøe og Provst Plesner kun havde indgaaet Accordter og Pengegodtgjørelse istedetfor Befordring, in natura for 1846 alene, men de efter indhentede Erklæringer vare villige til at vedblive disse Accordter, bleve samme fornyede for 1847. 21. Et Andragende fra Sognefoged Jens Rasmussen i Nørrebroby om en formeentlig nødvendig Afgravning af en Banke, Torsbjerg kaldet, paa Veien fra Vøistrup til Høirup. Da Sogneforstanderskabet ikke hertil finder tilstrækkelig Anledning, og Afgravningen efter anstillet Undersøgelse ei heller synes nødvendig, kunde man ikke tage Andragendet i videre Betragtning.